#АдыгэОрэдхэр #МузыкаТА
Шlулэгъу-гухэкl орэдэу "Си Мурадин".

Хьаджэм икъамэри, Мурадин дахэ,
Сэмэгу рыгъази, о-уиу
Зыкъызэзгъэзэкlмэ хьаджэр сэлъэгъу,
Сигъэунэхъугъэба сэ...
Зыкъызэзгъэзэкlмэ хьаджэр сэлъэгъу,
Сигъэунэхъугъэба сэ...

Сикъош нахьыжъхэр, Мурадин дахэ,
Къысэнэпэшъуаох о-уиу.
Сызэгошъогъожьзэ хьаджэм сырати,
Сагъэунэхъугъэба сэ...

Хьаджэм исарыкъри, Мурадин дахэ,
Щэуи зэтекlы о-уиу.
Мэзищ зытекIым хьаджэм сырати
Сагъэунэхъугъэба сэ... 
Мэзищ зытекlым хьаджэм сырати
Сагъэунэхъугъэба сэ... 

Хьаджэм икъамэри, Мурадин дахэ,
Сэмэгу рылъи о-уиу
Хьаджэр къам дэлъэу Тхьэм сегъэлъэгъуи,
Сигъэунэхъугъэба сэ...
Хьаджэр къам дэлъэу Тхьэм сегъэлъэгъуи,
Сигъэунэхъугъэба сэ...

Начыхьыр затхым а чэщ-мэфищым 
Зыкъэсымышlэжьыри сэ...

Лlакъо машынэм, Мурадин дахэ,
Сомэ мин ыуаси о-уиу.
Сэ сызыуасэр къэбэртэе хакlошъ
Сыунэхъужьыгъэба сэ...